Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Araabia- ja moslemimaad püüavad ÜROs USAst mööda minna
et arutada peaassamblee haruldasel kriisikogunemisel
USA tunnustust Jeruusalemmale Iisraeli pealinnana.
EL välispoliitikajuht:
Liibanoni iseseisvus ja julgeolek on EL-ile oluliseks prioriteediks.
ÜRO Süüria erisaadik otsib uusi võimalusi
Süüria poliitilise protsessi taaskäivitamiseks
ja nimetas viimast vooru Genfis möödalastud võimaluseks.
ÜRO Peaassamblee peab homme araabia- ja moslemimaade palvel
haruldase kriisiistungi, et arutada USA presidendi otsust
tunnustada Jeruusalemma Iisraeli pealinnana.
Eile blokeeris USA ÜRO Julgeolekunõukogus
Egiptuse algatatud resolutsiooni, mis kutsus Trumpi avaldust tühistama.
Washington teatas, et peab seda solvanguks USA suveräänsusele
ja häbiks nõukogu liikmetele.
Homsel istungil esitab peaassamblee resolutsiooni uuesti,
kuna moslemiriigid püüavad vältida USA vetoõigust
ja Ameerika otsuse globaalselt hukka mõista.
Jumala abiga viime resolutsiooni ÜRO Peaassambleele.
Usun, et rahvusvaheline üldsus
võtab seisukoha õiguse, õigluse ja rahu kaitseks.
Palestiinlaste ametnike sõnul
vähendab Peaassamble haruldane kriisisitung,
mis on ÜRO ajaloo vältel kogunenud vaid kümme korda,
USA võimet takistada globaalset hukkamõistu
Jeruusalemma tunnustamisele Iisraeli pealinnana
ja võrdsustaks Washingtoni hääle peaassamblee 193 liikme häälega.
Käik pahandas aga Trumpi valitsust,
mis saatis rahvusvahelisele üldsusele karmi hoiatuse, rõhutades,
et Washington jätab meelde kõik poolt hääletavad riigid.
Pariisis kutsus Prantsusmaa president
ühisel pressikonverentsil Jordaania kuninga Abdullah'ga USAd
esitlema plaani Iisraeli-palestiinlaste rahuprotsessi suhtes ja rõhutas,
et rahu on saavutatav vaid otseste kõneluste kaudu.
Ootan USA-lt eelkõige terve projekti esitlemist.
Arvan, et USA algatust ei saa lahutada ülejäänud projektist.
Võtsin vastu Iisraeli peaministri ja see nädal tuleb Mahmoud Abbas,
kuna tahan jätkata kõnelusi pooltega,
kes ainsana suudavad leida tee rahuprotsessi suunas.
Arvan, et oleks viga
kujutleda seda rahuprotsessi mis tahes rahvusvahelistes raamides
pooltest lahus või nende asemel.
President Macron kordas ka toetust kahe riigi lahendusele
ja Jeruusalemma jagamisele, mis peaks tema väitel saama
ühiseks pealinnaks Iisraelile ja Palestiina riigile.
Kuningas Abdullah ühines üleskutsega Washingtonile
esitleda peagi rahuplaani, rõhutades, et veel on lootust.
Ometi hoiatas Abdullah,
et rahu on võimatu Jeruusalemma teema lahendamiseta
ja kutsus Iisraeli vältima muutusi kohapeal,
et tulevikuks lootust säilitada.
Loodame edasiliikumist.
Ootame, et näha, mida plaan sisaldab ja kuhu see viib.
Peame kõik lootma ja palvetama, et järgmise kahe kuuga
vormivad USA kolleegid selle väljakutse järgmise faasi
ja loodetavasti saame sellele ehitama hakata.
USA president Donald Trump
vestles eile oma Briti kolleegi Theresa Mayga
Iisraeli-palestiinlaste rahuprotsessi edendamise võimalustest.
May esindaja teatel õhutas Briti peaminister Trumpi
tutvustama oma rahuplaani võimalikult pea pärast oma otsust
tunnustada Jeruusalemm Iisraeli pealinnaks.
Iisraeli põhjanaabri juures Liibanonis kohtus EL välispoliitikajuht Mogherini
Liibanoni peaministri Sa'ad al-Haririga.
Mogherini teatel on Liibanoni iseseisvus ja julgeolek
EL-ile oluliseks prioriteediks.
Meie jaoks on ja jääb prioriteediks
Liibanoni tugevuse, iseseisvuse, majandusarengu
ning julgeoleku säilitamine ja tõhustamine.
Olime ülimalt rahul teie naasmisega Beiruti
ja jätkamisega valitsusjuhi kohal.
Mogherini kommentaarid kõlasid mitu nädalat kestnud pingete järel,
mis järgnesid al-Hariri šokeerivale teatele 4. novembril
Saudi Araabias viibides, et astub tagasi.
Ta süüdistas Iraani
ja selle hambuni relvastatud šiiitlikku käepikendust Hezbollah't
araabiamaailma ja Liibanoni asjadesse sekkumises.
Pärast Beiruti naasmist otsustas Hariri tagasiastumise edasi lükata tingimusel
et kõik Liibanoni parteid järgivad riigi konfliktidest hoidumise poliitikat
mis oli eelkõige suunatud Hezbllah'le.
Viimane aga väidab jätkuvalt, et kaitseb Liibanoni huve,
kui võitleb Süürias president Assadi toetuseks
ja eitab süüdistusi sekkumise kohta regionaalsesse võimuvõitlusse
Saudi Araabia ja Iraani vahel.
Tagasi pressikonverentsile -
Vastates küsimustele Süüria põgenike naasmise kohta oma kodumaale
ütles Mogherini, et enne vabatahtlikku ja väärikat repatrieerumist
tuleb konflikt poliitiliselt lahendada. Ta lisas,
et olukord Süürias on pingelisem kui mõned tahavad EL-ile näidata.
Meil on sama positsioon mis rahvusvahelisel üldsusel ja ÜRO-l.
Süürlaste naasmine, kes soovivad tagasi koju minna,
peab toimuma siis,
kui see suudetakse tagada turvaliselt, ohutult ja väärikalt
vabatahtlikkuse alusel. Ootame seda hetke.
Mul on tunne, et see pole veel käes.
Süüria olukord on endiselt pingelisem, kui mõned arvata lasevad. Kahjuks.
Kuid nagu öeldud,
töötame järgmise aasta aprillis Brüsseli konverentsil,
et hakata koos ülejäänud rahvusvahelise üldsusega
valmistama ette võimalusi selle toimumiseks tulevikus.
See seotakse konflikti poliitilise lahendamisega
ÜRO egiidi all Genfis.
ÜRO peakorteris New Yorgis teatas ÜRO Süüria erisaadik de Mistura,
et tahab pakkuda võimalusi valimis- ja põhiseadusreformide käivitamiseks,
milles vaenupooled ühel nõul oleksid.
Usun, et ÜRO-l on aeg
pakkuda spetsiifilisi kaalutlusi põhiseaduse ja valimisprotsessi osas,
kuidas need on seotud valitsemise ja terrorismivastase võitlusega,
julgeolekukorralduste ja usaldus- ehitamismeetmete ja küsimustega
ning arendatud ja kokkulepitud selgete lähenemistega
resolutsiooni 2254 rakendamiseks ja laiema konsulteerimise õhutamiseks.
ÜRO vahendatud poliitilise protsessi taaskäivitamine näib vähetõenäoline,
kuna viimane kõnelusteraund Genfis
näitas olulisi erimeelsusi Süüria valitsuse ja opositsiooni vahel,
misjärel ÜRO tunnistas läbikukkumist,
nimetades viimaseid kõnelusi Genfis möödalastud võimaluseks.
Diplomaadid ütlesid TV7-le,
et ÜRO Süüria erisaadik jätkab siiski koos tiimiga tööd poolte seas,
et lõpetada sadu tuhandeid inimelusid nõudnud konflikt,
mis on viinud tõsiseima põgenikekriisini II Maailmasõja järel.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri